b'\n_START_ARTICLE_\nErik Gr\xc3\xb6nwall\n_START_SECTION_\nNuoruus\n_START_PARAGRAPH_\nGr\xc3\xb6nwall syntyi Knivstan kyl\xc3\xa4ss\xc3\xa4, joka sijaitsee noin 48 kilometri\xc3\xa4 Tukholmasta pohjoiseen. H\xc3\xa4n k\xc3\xa4vi musiikkileikkikoulun, jossa h\xc3\xa4n kiinnostui musiikin esitt\xc3\xa4misest\xc3\xa4. Musiikkiuransa Gr\xc3\xb6nwall aloitti soittamalla kitaraa paikallisessa punk-/rockb\xc3\xa4ndiss\xc3\xa4. Lukioaikana h\xc3\xa4nen kiinnostuksensa vaihtui kitaransoitosta laulamiseen ja h\xc3\xa4nest\xc3\xa4 tuli tukholmalaisen RAID-metalliyhtyeen laulaja.\n_START_SECTION_\nIdol\n_START_PARAGRAPH_\nGr\xc3\xb6nwall oli ensimm\xc3\xa4ist\xc3\xa4 kertaa Ruotsin Idolin koelauluissa vuonna 2005, mutta h\xc3\xa4n ei p\xc3\xa4\xc3\xa4ssyt koelaulukierrokselta jatkoon. Vuonna 2009 h\xc3\xa4n kuitenkin teki tuomaristoon suuren vaikutuksen Skid Row\xe2\x80\x99n \xe2\x80\x9d18 and Life\xe2\x80\x9d -kappaleella ja p\xc3\xa4\xc3\xa4si jatkoon. Kilpailun aikana Gr\xc3\xb6nwall esitti muutamia rock-kappaleita, kuten Kissin \xe2\x80\x9dShout It Out Loud\xe2\x80\x9d, Iron Maidenin \xe2\x80\x9dRun to the Hills\xe2\x80\x9d ja Queenin \xe2\x80\x9dThe Show Must Go On\xe2\x80\x9d.\n_START_SECTION_\nUra\n_START_PARAGRAPH_\nHeti Gr\xc3\xb6nwallin voiton j\xc3\xa4lkeen julkaistiin h\xc3\xa4nen esikoissinglens\xc3\xa4 Higher. Se nousi Sverigetopplistanin ensimm\xc3\xa4iselle sijalle ja sit\xc3\xa4 myytiin kultaa. Viikkoa my\xc3\xb6hemmin Gr\xc3\xb6nwallin debyyttialbumi Erik Gr\xc3\xb6nwall julkaistiin ja sit\xc3\xa4 myytiin platinalevyyn oikeuttava m\xc3\xa4\xc3\xa4r\xc3\xa4._NEWLINE_Elokuussa 2010 Gr\xc3\xb6nwall valittiin ruotsalaisen H.E.A.T-rockyhtyeen laulajaksi.'